《瑞鹤仙（周陆淞韵）》
宋代·黄中

睡馀抛倦枕。忆篆鼎香销，起来慵整。晴光破清冷。正柳横梅淡，染金匀粉。茶瓯隽永。试经行、桐花旧井。记前回、未绿鸥波，近日燕芹青尽。

因省。春风如旧，人面何归，对时伤景。楼高望迥。潮有信，雁无准。任相如多病，沈郎全瘦，都没音尘寄问。便做无、阿鹊频频，可能睡稳。

作者简介：黄中（1096-1180）宋邵武（今福建邵武）人，绍兴五年榜眼，除起居郎，累官兵部尚书，端明殿大学士，封江夏郡开国公。南宋著名主战派大臣。反对秦桧投降行径，上书陈十要道：用人而不自用，公议进退人员，察邪正，广言路，核事实，节使度，择监司，惩贪吏，陈方略，考兵籍。岳飞遇害，中公当众质问秦桧：“岳飞何罪？”后因桧追捕，徙外二十多年。秦桧死后被召用，任礼部尚书，兼国子司业。卒赠太师，谥简肃，朱熹为公作墓志铭。